cyanic-selkie/wikianc huggingface dataset:
নৃসিংহ পুরাণ
sri krishana নৃসিংহ পুরাণ (Sanskrit:नरसिंह पुराण) বা নারসিংহ পুরাণ হল একটি উপপুরাণ। প্রথাগত বিশ্বাস অনুযায়ী, অন্যান্য পুরাণ ও উপপুরাণের মতো এই উপপুরাণটিও কৃষ্ণদ্বৈপায়ন বেদব্যাসের রচনা। স্টাডিজ ইন দি উপপুরাণস্‌ গ্রন্থে রাজেন্দ্রচন্দ্র হাজরা এই সিদ্ধান্তে উপনীত হন যে, নরসিংহ পুরাণের আদি পাঠটি খ্রিস্টীয় ৫ম শতাব্দীর শেষ ভাগে রচিত হয়েছিল। যদিও বহু পরে কয়েকটি প্রক্ষিপ্তাংশ সেই পাঠের সঙ্গে যুক্ত হয়। খ্রিস্টীয় ১৪শ শতাব্দী নাগাদ এই উপপুরাণটি তেলুগু ভাষায় অনূদিত হয়। ১৮৮৪ সালে কলকাতার মহাভারত কার্যালয় থেকে গ্রন্থটির মূল পাঠের বঙ্গানুবাদ চন্দ্রনাথ বসু কর্তৃক প্রকাশিত হয়।
বিষয়বস্তু
নৃসিংহ পুরাণের মুদ্রিত সংস্করণগুলি ৬৮টি অধ্যায়ে বিন্যস্ত। এই গ্রন্থের ৮ম অধ্যায়টি যমগীতা গ্রন্থের তিনটি পাঠান্তরের অন্যতম (অন্য দু’টি পাঠান্তর হল বিষ্ণুপুরাণের ৩য় স্কন্দের ১ম থেকে ৭ম অধ্যায় এবং অগ্নিপুরাণের ৩য় স্কন্দের ৩৮১তম অধ্যায়)। ২২শ ও ২৩শ অধ্যায়ে শুদ্ধোধনের পুত্র বুদ্ধ পর্যন্ত সূর্যবংশীয় এবং উদয়নের পৌত্র ক্ষেমক পর্যন্ত চন্দ্রবংশীয় রাজাদের সংক্ষিপ্ত বংশলতিকা দেওয়া হয়েছে। ৩৬শ থেকে ৫৪শ অধ্যায়ের মধ্যে বিষ্ণুর দশাবতারের উপাখ্যান বর্ণিত হয়েছে। ৫৭শ থেকে ৬১শ অধ্যায়গুলি "হারীতসংহিতা" বা "লঘুহারীতস্মৃতি" নামে পৃথক গ্রন্থাকারেও প্রচলিত।
এলজিন স্ট্রিট, ব্যাকাপ
এলজিন স্ট্রিট, ইংল্যান্ডের ল্যাঙ্কাশায়ারের ব্যাকাপে অবস্থিত একটি অল্পদৈর্ঘ্যের সড়ক। এটি বিশ্বের সবচেয়ে ছোট রাস্তাগুলির মধ্যে একটি, এর দৈর্ঘ্য মাত্র। ২০০৬ সালের নভেম্বর পর্যন্ত সড়কটি সবচেয়ে ছোট সড়ক হিসেবে ব্রিটিশ ও বিশ্বরেকর্ড ধারণ করেছিল। গিনেস বিশ্ব রেকর্ড স্কটল্যান্ডের কেইথনেসে অবস্থিত, মাত্র  দৈর্ঘ্যের এবিনেজার প্লেস, উইক কে বিশ্বের সবচেয়ে ছোট রাস্তার স্বীকৃতি দিলে, এটি দ্বিতীয় অবস্থানে চলে আসে।
গতায়ন
এলজিন স্ট্রিটে একটি মাত্র বাসস্থানের ঠিকানা আছে। সড়কটিতে ব্যাঙ্ক স্ট্রিট এবং লর্ড স্ট্রিটের মধ্য দিয়ে একটি পায়ে চলার পথ দিয়ে প্রবেশ করা যায়। এই পায়ে হাটা পথ এবং সিড়ি পরবর্তীতে নির্মাণের ফলে যানবাহনের গতায়ন বন্ধ হয়ে গেছে। উপরের রেলিং থেকে রাস্তাটি দেখা যায়।
১৬৬৫
১৬৬৫ গ্রেগরীয় বর্ষপঞ্জির একটি সাধারণ বছর।
ইউয়েন রেন চাও
ইউয়েন রেন চাও (৩ নভেম্বর ১৮৯২- ২৫ ফেব্রুয়ারি ১৯৮২), ছিলেন একজন চীনা-আমেরিকান ভাষাবিদ, শিক্ষাবিদ, বুদ্ধিজীবী, কবি এবং রচনাকার যিনি চীনা ধ্বনিবিজ্ঞান ও ব্যাকরণের আধুনিক গবেষণায় অবদানের জন্য বিখ্যাত। চাও এর জন্ম ও বেড়ে ওঠা চীন দেশে, এরপর বিশ্ববিদ্যালয়ে অধ্যয়নের জন্য চীন যান যেখানে তিনি কর্নেল বিশ্ববিদ্যালয় এবং হার্ভার্ড বিশ্ববিদ্যালয় থেকে ডিগ্রী অর্জন করেন। একজন স্বাভাবিক ভাবেই বহুভাষী এবং ভাষাবিদ। চাও সবচেয়ে বেশি পরিচিত মান্দারিন প্রাইমা-এর জন্য যা বিংশ শতাব্দীতে সর্বাধিক ব্যবহার হওয়া চীনা পাঠ্যবই গুলোর একটি এবং তার গ্বয়েউ রোমাটযিহ রোমানাইজেশন (চীনা বর্ণকে ল্যাটিন বর্ণে উপস্থাপন) পদ্ধতি, যা পিনয়িন ও অন্যান্য রোমানাইজেশন পদ্ধতির মত নয় বরং শব্দের সুর বোঝানোর জন্য প্রয়োজনীয় ডায়াক্রিটিক ছাড়াই মান্দারিন চাইনিজ উচ্চারণের লিখিত রূপ দিতে পারে।
জীবনী
চাও এর পূর্বপুরুষরা ছিলেন চিয়াংসু প্রদেশের ছাংচৌ অঞ্চলে এবং তার জন্ম হয়েছিল তিয়াঞ্জিনে। বক্সার ইনডেমনিটি স্কলারশিপ পেয়ে কর্নেল বিশ্ববিদ্যালয় হতে গণিত ও পদার্থবিজ্ঞান অধ্যয়নের জন্য চাও ১৯১০ সালে যুক্তরাষ্ট্র যান যেখানে তিনি নতুন সংস্কৃতি আন্দোলনের নেতা হু শিহ এর সহপাঠী ও আজীবন বন্ধু হন। ফলে তিনি দর্শন বিষয়ে আগ্রহী হয়ে পড়েন এবং হার্ভার্ড বিশ্ববিদ্যালয় থেকে “চলমানতাঃ কৌশলের অধ্যয়ন” শিরোনামে গবেষণা পত্রের ভিত্তিতে ১৯১৮ সালে পিএইচডি অর্জন করে।
কলেজে লেখাপড়া করার সময় থেকেই সঙ্গীত এবং ভাষার প্রতি তার আগ্রহ ছিল। তিনি স্পষ্টভাবে জার্মান ও ফরাসি ভাষায় কথা বলতে পারতেন এবং অল্প অল্প জাপানী বলতে পারতেন। তিনি প্রাচীন গ্রিক ও ল্যাটিন সম্পর্কেও কিছু পুথিগত ধারণা রাখেন। ১৯২০ সালে বিখ্যাত ইংরেজ দার্শনিক বারট্রানড রাসেল চীনে আসলে চাও তার অনুবাদকের দায়িত্ব পালন করেন। চাও তার আমার ভাষাবিদ আত্মজীবনী  গ্রন্থে লিখেন যে তিনি খুব বেশি প্রচেষ্টা ব্যতীতই একটি চীনা উপভাষা দ্রুত আত্মস্থ করতে সক্ষম ছিলেন। চাও স্বাভাবিকভাবেই উচ্চারণের সূক্ষ্ম পার্থক্য শনাক্ত করতে পারতেন যা ছিল "এর শুদ্ধতার জন্য অসাধারণ ", যার ফলে তিনি বিভিন্ন উপভাষার শব্দ অতি মাত্রায় নির্ভুলতার সাথে সংরক্ষণ করতে পারতেন।
১৯২০ সালে তিনি চীনে ফিরে এসে টিসিংহুয়া বিশ্ববিদ্যালয়ে গণিত শেখাতে থাকেন। একবছর পর তিনি আমেরিকা ফিরে গিয়ে হার্ভার্ডে শিক্ষকতা চালিয়ে যান। ১৯২৫ সালে তিনি আবার চীনে ফিরে এসে টিসিংহুয়া বিশ্ববিদ্যালয়ে শিক্ষকতা চালিয়ে যান এবং ১৯২৬ সালে উ ডায়ালেক্টের উপর জরিপ শুরু করেন। ১৯২৮ সাল থেকে একাডেমিয়া সিনিকা এর ইতিহাস ও দর্শনবিজ্ঞান ইন্সটিটিউটের জন্য তিনি সারা চীনজুড়ে ভাষা সংক্রান্ত মাঠ পর্যায়ের কাজ করতে থাকেন। এই সময়ে তিনি সেই সময়কার আরও দুই জন খ্যাতনামা ভাষাবিদ লুও ছাংপেই এবং লি ফাং কুয়েই এর সহযোগিতায় বার্নার্ড কার্লগ্রেনের স্মারক Études sur la Phonologie Chinoise-এ (১৯৪০-এ প্রকাশিত) সম্পাদনা এবং অনুবাদে যুক্ত হয়। ১৯৩৮ সালে তিনি যুক্তরাষ্ট্রে চলে যান এবং পরে সেখানেই স্থায়ী হন। ১৯৪৫ সালে তিনি লিংগুইস্টিক সোসাইটি অফ আমেরিকার সভাপতির দায়িত্ব পালন করেন এবং ১৯৬৬ সালে সোসাইটির জার্নাল ‘’ল্যাংগুয়েজ’’-এ তাঁকে উৎসর্গ করে বিশেষ সংখ্যা বের হয়। ১৯৫৪ সালে তিনি আমেরিকার নাগরিকত্ব লাভ করেন। ১৯৫০-এর দিকে তিনি সোসাইটি ফর জেনারেল সিস্টেমস রিসার্চের প্রথম দিককার সদস্যদের মধ্যে একজন ছিলেন। ১৯৪৭ থেকে ১৯৬০ সাল পর্যন্ত তিনি ইউনিভার্সিটি অফ ক্যালিফোর্নিয়া এট বারকেলেই অধ্যাপনা করেন এবং সেখানেই ১৯৫২ সালে ওরিয়েন্ট ভাষাসমূহের আগাসসিজ অধ্যাপক নিযুক্ত হন। ১৯২০ সালে তিনি শারীরতত্ত্ববিদ ইয়াং বুয়েইকে বিয়ে করেন। প্রথাগত জাঁকজমকের পরিবর্তে এই বিয়ের অনুষ্ঠান খুব সাধারণ হয়েছিল যাতে শুধু হু শি এবং তাঁর আরেক বন্ধু উপস্থিত ছিলেন। হু এর উপস্থিতি এই দম্পতিকে সংবাদপত্রে নব সংস্কৃতি প্রজন্মের জন্য আদর্শ হিসেবে তুলে ধরা হয়।
মিসেস চাও হাও টু কুক অ্যান্ড ইট ইন চাইনিজ (চীনে কীভাবে রান্না করতে এবং খেতে হয়) বই রচনার জন্য বিখ্যাত হয়ে ওঠেন যার জন্য চাও তাঁর স্ত্রীর তৈরি রেসিপি এবং অভিজ্ঞতার উপর ভিত্তি করে বই লিখেন। তিনি অথবা তাঁর মেয়ে বইটির জন্য "পট স্টিকার" এবং "স্টির ফ্রাই" নামের প্রচলন করেন যা বর্তমানে ব্যাপকভাবে গৃহীত। “স্টিরড এগস” (অধ্যায় ১৩) অর্থাৎ উজ্জীবিত ডিম সংক্রান্ত তার রেসিপি হচ্ছে একটি ক্লাসিক আমেরিকান রম্য রচনা (কমিক)।
এই দম্পতি তাদের কোমল ব্যবহার বিশেষ করে চাও ভদ্র কৌতুক এবং ভাষা সংক্রান্ত রসিকতার প্রতি তার আগ্রহের জন্য বিখ্যাত। তারা ‘’ Life with Chaos: the autobiography of a Chinese family (জীবন এবং শোরগোলঃ একটি চীনা পরিবারের আত্মজীবনী)’’ শিরোনামে তাদের পারিবারিক ইতিহাস প্রকাশ করেন। পরবর্তী জীবনে, ১৯৮১ সালে দেং জিয়াওপিং তাঁকে চীনে ফিরে আসতে আমন্ত্রণ জানান। এর আগে প্রিমিয়ার চৌ এনলাই ১৯৪০ এর পর চাও প্রথমবারের মত চীন দেশে আসেন। ১৯৮১ সালের মার্চ মাসে তাঁর স্ত্রী মারা গেলে একই বছর মে এবং জুনের মধ্যে তিনি চীনে আসেন। তিনি ক্যামব্রিজ, ম্যাসাচুসেটসে মারা যান। তাঁর প্রথম মেয়ে রুলান চাও পিয়ান (赵如兰/趙如蘭) (১৯২২-২০১৩) হার্ভার্ডে পূর্ব এশিয়ান স্টাডিজ এবং সঙ্গীতের প্রফেসর ছিলেন। তাঁর তৃতীয় মেয়ে লেন্সি নামিওকা (赵来思/趙來思), ১৯২৯-এ জন্মগ্রহণ করেন। তিনি শিশুতোষ গ্রন্থের রচয়িতা এবং গণিতজ্ঞ।
কাজ
যুক্তরাষ্ট্রে থাকাকালীন সময়ে উচ্চারণের একীভূতকরণ সংক্রান্ত কমিশনের প্রস্তাবে ১৯২১ সালে চাও ঐতিহ্যবাহী চীনা অক্ষর উচ্চারন গ্রামোফোনে সংরক্ষণ করেন যা দেশব্যাপী বিতরণ করা হয়। তিনি চীনা ব্যাকরণের একটি অন্যতম গুরুত্বপূর্ণ আদর্শ গ্রন্থ ‘’এ গ্রামার অফ স্পোকেন চাইনিজ’’ (বার্কলেঃ ইউনিভার্সিটি অফ ক্যালিফোর্নিয়া প্রেস, ১৯৬৮) এর রচয়িতা যা চীনা ভাষায় পৃথকভাবে অনুবাদ করেন লু শুজিয়াং (吕叔湘) ১৯৭৯ সালে এবং টিং প্যাং-হসিন (丁邦新) ১৯৮০ সালে। এটি তাঁর দ্বারা পূর্বে রচিত পাঠ্যবই ‘’মান্দারিন প্রাইমার’’ এবং ‘’ক্যান্টনিজ প্রাইমারের’’ ব্যাকরণ অধ্যায়গুলোর বর্ধিত রূপ। তিনি ‘’কনসাইজ ডিকশনারি অফ স্পোকেন চাইনিজ’’ এর সহকারী লেখক যা ছিল প্রথম শব্দকোষ (ডিকশনারি) যাতে ‘’বদ্ধ’’ (কেবল অন্য শব্দের সাথে থাকে) ও ‘’মুক্ত’’ (একটি স্বতন্ত্র শব্দ হিসেবে গ্রহণযোগ্য) বর্ণ চিহ্নিত করা হয়। সরলীকৃত চীনা অক্ষর (通字) হচ্ছে তাঁর উদ্ভাবিত একটি ধ্বনিবিজ্ঞান ব্যবস্থা যা সবগুলো প্রধান প্রধান চীনা অক্ষর বৈচিত্র্যের উচ্চারণ উপস্থাপন করে। এটি সরাসরি একটি রোমানাইজেশন পদ্ধতি নয় বরং দুইটি ভিন্ন ভিন্ন পদ্ধতিঃ একটি চীনা বর্ণগুলোকে ধ্বনি হিসেবে শব্দগুচ্ছ আকারে ব্যবহার করে এবং অপরটি হচ্ছে বর্ণমালা রোমানাইজেশন পদ্ধতি যার শব্দ বিশ্লেষণ ও স্বরের বানান গ্বয়েউ রোমাটজিহ এর অনুরূপ। চাও ইন্টারন্যাশনাল ফোনেটিক অ্যালফাবেটে ও অবদান রাখেন চাও টোন লেটার্সের মাধ্যমে।
তিনি লুইস ক্যারলের এলিস’স অ্যাডভেঞ্চারস ইন ওয়ান্ডারল্যান্ড এর অনুবাদ করেন যেখানে তিনি মূল গ্রন্থের প্রতিটি শব্দের ভূমিকা অটুট রাখার সর্বাত্মক চেষ্টা করেন এবং এটিকে ‘’কথ্য শিল্পের একটি ক্লাসিক’’ হিসেবে গণ্য করা হয়।
তাঁর গান (কম্পোজিশন) How could I help thinking of her (教我如何不想她 jiāo wǒ rúhé bù xiǎng tā) ১৯৩০-এর দিকে চীনে "পপ হিট " ছিল, এর শব্দগুলো রচনা করেছিলেন আরেক জন ভাষাবিদ লিউ ব্যান্নং।
চীনা ভাষায়  জাব্বেরৌকি অনুবাদ করেন। এর জন্য তিনি শব্দ উদ্ভাবন করেন যাতে রব গিফোর্ড এর বর্ণনার অনুরূপ সৃষ্টি করতে পারেন যা ছিল "slithy toves that gyred and gimbled in the wabe of Carroll's original."
হাও টু কুক অ্যান্ড ইট ইন চাইনিজ ১৯৪৫ সালে প্রকাশিত একটি রান্নার বই যার কৃতিত্ব ছিল চাও এর স্ত্রী বুয়েই ইয়াং চাও এর। দা নিউ ইয়র্ক টাইমসের জেসন এপ্সটাইন উদ্ধৃত করেন  "এটা সুস্পষ্ট যে প্রফেসরই তাঁর স্ত্রীর বই এর লেখার কাজটি করেন।" বুয়েই ইয়াং চাও বলেছিলেন যে তিনি ইংরেজিতে লিখতে অথবা পড়তে প্রায় একদমই পারতেন না।
দুল্লু, দৈলেখ
দুল্লু (दुल्लु) পশ্চিম-মধ্য নেপালের কর্ণালী প্রদেশের ভেরী অঞ্চলের দৈলেখ জেলার একটি গ্রামীণ পৌরসভা। ২০১১ সালে নেপালের জনশুমারি অনুসারে এর জনসংখ্যা ছিল ৩০,৪৫৭ জন এবং খানার সংখ্যা ছিল ৫,৮৬১ টি। ২০১৭ সালে স্থানীয় স্তরের প্রশাসনিক পুনর্গঠনের পরে এর বর্তমান আয়তন এবং মোট জনসংখ্যা ৪১,৫৪০ (২০১৭ অনুসায়ী) জন।
অলিম্পিকে মরক্কো
মরোক্কো প্রথম অলিম্পিক গেমসে অংশগ্রহণ করে ১৯৬০ সালে এবং তার পরের ১৯৮০ মস্কো গেমস বাদে সকল গ্রীষ্মকালীন অলিম্পিক গেমসে অংশগ্রহণ করেছে। ১৯৮০ গ্রীষ্মকালীন অলিম্পিক মরোক্কো যুক্তরাষ্ট্রের নেতৃত্বে বয়কট করেছিল। এছাড়া মরোক্কো ১৯৭৬ গ্রীষ্মকালীন গেমস আফ্রিকান বয়কটের অংশ হিসাবে বয়কট করে, যাতে তার পাঠানো প্রতিনিধিদের ফিরিয়ে নেয়।
শীতকালীন অলিম্পিক গেমসে মরোক্কোর অভিষেক হয় ১৯৬৮ সালে। তারপর থেকে মরোক্কো অনিয়মিত ভাবে ৬টি শীতকালীন অলিম্পিক গেমসে অংশগ্রহণ করেছে।
মরোক্কোর ক্রীড়াবিদগন গ্রীষ্মকালীন অলিম্পিকে ২২টি পদক জিতেছে। সবচেয়ে বেশি পদক জিতেছে দৌড়বাজীতে। শীতকালীন অলিম্পিকে কোন পদক জিততে পারেনি।
মরোক্কোর জাতীয় অলিম্পিক কমিটি ১৯৫৯ সালে গঠিত এবং একই বছর আন্তর্জাতিক অলিম্পিক কমিটি কর্তৃক স্বীকৃত হয়।
মালয়ের বাঘ
মালয় বাঘ (Malayan tiger), (বৈজ্ঞানিক নাম: Panthera tigris jacksoni) হচ্ছে বাঘের একটি উপপ্রজাতি যা মালয় উপদ্বীপ অঞ্চলে পাওয়া যায়। এটিকে ২০০৮ সালে আইউসিএন মহাবিপন্ন হিসেবে ঘোষণা করেছে, যেহেতু ২০০৩ সালের হিসাব অনুসারে ৪৯৩ থেকে ১৪৮০টি পূর্ণবয়স্ক বাঘ বর্তমানে টিকে আছে। এই উপপ্রজাতিটির মোট ২৫০টি পূর্ণবয়স্ক জন্মদানে সক্ষম বাঘ রয়েছে এবং এরা বিলুপ্তির প্রবণতায় আছে। এই বাঘ মালয়েশিয়ার জাতীয় পশু।
আকার
এই বাঘ আকারে বাংলার বাঘ বা সাইবেরিয়ার বাঘের চেয়ে ছোট হয়। পুরুষ দের ওজন ৯০-১৩০ কেজি আর, স্ত্রী দের ওজন হয় ৫০-১০০ কেজি।এই বাঘের স্ত্রীদের আকার ৭৬-৮৫ সে.মি.হয় আর পুরুষদের আকার ৮০-৯১ সে.মি.হয়।
খাদ্যাভাস
বিভিন্ন নিরামিষাসী প্রাণী। এই বাঘ মালয় তাপিরকেও শিকার করে।
আটমল্লিক রাজ্য
আটমল্লিক রাজ্য ব্রিটিশ শাসিত ভারতে অবস্থিত একটি দেশীয় রাজ্য৷ এই রাজ্যটি ১৮৭৪ খ্রিস্টাব্দে ব্রিটিশ সরকার দ্বারা জায়গীর থেকে পূর্ণ দেশীয় রাজ্যে পরিণত হয়৷ রাজ্যটির রাজধানী ছিলো কাঁইতারাগড় (বা কাঁইত্রাগড় বা কাঁইতিরা), যা বর্তমানে আটমল্লিক শহরকে নির্দেশ করে৷
রাজ্যটির শেষ শাসক ১৯৪৮ খ্রিস্টাব্দে এটিকে ভারতীয় অধিরাজ্যের অন্তর্ভুক্ত করায় স্বাক্ষর করেন৷ ভারতে অন্তর্ভুক্তির পূর্বে রাজ্যটির প্রতীক ছিলো কদম ফুল৷
ইতিহাস
আটমল্লিক রাজ্যের প্রাচীন ইতিহাস ও রাজ্যের পত্তন অস্পষ্ট তবে রাজ্যের অধিকাংশ অঞ্চলই ছিলো পর্বতসঙ্কুল এবং ঘন জঙ্গলে আচ্ছাদিত অনাবাদী জমি৷ খ্রিস্টীয় একাদশ শতকে কদম্ব রাজবংশের বংশধর রাজা প্রতাপ দেও এই অঞ্চলে একটি জায়গীর পত্তন ঘটান। জনশ্রুতি রয়েছে প্রতাপ দেও জঙ্গল আবৃত পর্বত সংকুল এই অঞ্চলে এসে হোণ্ডা ধাতুর একটি নল খুঁজে পান তিনি এটিকে দৈব জ্ঞান করে এই অঞ্চলের নাম রাখেন "হোণ্ডপা"। পরবর্তী সময়ে কোন একজন শাসক রাজ্যটিকে আটটি ভাগে ভাগ করেন এবং প্রতিটি ভাগে অবস্থিত জনজাতিদের জীবনযাত্রা নিয়ন্ত্রণ এবং তাদের বিদ্রোহ দমনে একজন করে মল্ল নিযুক্ত করেন। এরপর থেকেই এই রাজ্য "হোণ্ডপা" থেকে "আটমল্লিক" নামে অধিক পরিচিত হওয়া শুরু করে৷
শাসকবর্গ
আটমল্লিক দেশীয় রাজ্যের রাজারা হলেন:
পরবর্তী হান (পাঁচ রাজবংশ)
পরবর্তী হান (, ৯৪৭ - ৯৫১) চীনের পাঁচ রাজবংশ ও দশ রাজ্য কাল সময়ের চতুর্থ রাজবংশ এবং তৃতীয় শাতুও রাজ্য। যদিও কয়েকটি সূত্রে বলা হয় পরবর্তী হান সম্রাটরা নিজেদের হানদের উত্তরসূরী বলে দাবী করে। এই রাজবংশ চীনের সবচেয়ে স্বল্পস্থায়ী রাজবংশ, যা মাত্র চার বছর রাজত্ব করে এবং এক বিদ্রোহে পতনের পর পরবর্তী চৌ প্রতিষ্ঠিত হয়।
পরবর্তী হান প্রতিষ্ঠা
লিউ ঝিইউয়ান ছিলেন তাইউয়ান (বর্তমান শানসি) অঞ্চলের বিংচৌয়ের সামরিক প্রধান। তাইউয়ানে দীর্ঘদিন যাবত চৈনিক শাতুওদের শক্ত অবস্থান ছিল। তিনি পরবর্তী জিনদের হয়ে সেনাবাহিনী পরিচালনা করতেন। পরবর্তী জিন দুর্বল ও ছোট হওয়ায়, তা উত্তর চীনে ক্রমবর্ধমান খিতান সাম্রাজ্যের পুতুল হিসেবে পরিণত হয়। পরবর্তী জিন মাথা তুলে দাড়াতে চাইলে খিতানরা তাদের বিরুদ্ধে সামরিক অভিযান চালায় এবং পরবর্তী জিন ধ্বংস করে। য়েলু ডেগুয়াং ষোল দফতর (বর্তমান বেইজিং) এ ফিরে আসার সিদ্ধান্ত নেওয়ার পূর্ব পর্যন্ত খিতান সৈন্যরা হুয়াংহো নদী পর্যন্ত অগ্রসর হয়। ফিরে আসার পথে রাস্তার বেহাল দশার কারণে তিনি অসুস্থ হয়ে পড়েন এবং ৯৪৭ সালের মে মাসে মারা যান। পরবর্তী জিনের পতন ও নেতৃত্ব শূন্যতার সুযোগ নেন লিউ ঝিইউয়ান এবং পরবর্তী হান প্রতিষ্ঠা করেন।
পরবর্তী হান ও উত্তর হান সম্রাটদের পূর্বপুরুষ নিয়ে ভিন্নমত রয়েছে। কেউ কেউ মনে করেন তাদের পূর্বপুরুষ শাতুও, আবার কেউ কেউ মনে করেন তার পূর্বপুরুষ হল হান।
রাজ্য বিস্তার
লিউ ঝিইউয়ান বিয়ানে (বর্তমান কাইফেং) তার রাজধানী স্থাপন করেন। পরবর্তী হানরাও পরবর্তী জিনদের অঞ্চলগুলোতে রাজত্ব করে। তবে তাদের দক্ষিণ প্রান্ত পূর্ব চীন সাগর হয়ে হুয়াংহো নদী ও ইয়াংজি নদী থেকে উত্তরে সিচুয়ান ও উত্তর-পশ্চিমে শাআনসি পর্যন্ত বিস্তৃত ছিল। উত্তরে ষোল দফতর ছাড়া শাআনসি ও হেবেই তাদের অধিগত ছিল। ষোল দফতর পরবর্তী জিনদের সময়ে লিয়াও রাজবংশের অধিগত ছিল।
রাজত্বকাল
পরবর্তী হান চীনের ইতিহাসের সবচেয়ে স্বল্পস্থায়ী রাজবংশ। লিউ ঝিইউয়ান এই রাজবংশ প্রতিষ্ঠার পরের বছর মারা যান। ফলে তার নাবালক পুত্র সিংহাসনে বসেন। দুই বছর পর গুও ওয়েই নামক এক হান নেতা পরবর্তী হান আক্রমণ করেন এবং পরাজিত করে নিজেকে পরবর্তী চৌ সম্রাট হিসেবে ঘোষণা দেন।
পরবর্তী হান ও উত্তর হান রাজপরিবার
- পরবর্তী হান সম্রাট; - উত্তর হান সম্রাট
আলি বিন নাসের
আলি বিন নাসের তিউনিসিয়ান ফুটবল রেফারি । তিনি ১৯৮৬ সালের ফুটবল বিশ্বকাপের কোয়ার্টার ফাইনালে আর্জেন্টিনা বনাম ইংল্যান্ড ম্যাচে রেফারির দায়িত্ব পালন করছেন ।
আর্জেন্টিনা-ইংল্যান্ড রেফারি বিতর্ক
১৯৮৬ ফিফা বিশ্বকাপে আর্জেন্টিনা ও ইংল্যান্ডের মধ্যকার ম্যাচটি নাসের রেফারী ছিলেন, যেখানে ম্যাচটি জয়ের জন্য আর্জেন্টিনার অধিনায়ক দিয়েগো ম্যারাডোনা "হ্যান্ড বলে" "গোল অফ দ্য সেঞ্চুরি" করেছিলেন। "হ্যান্ড বলে" গোলের জন্য, ম্যারাডোনা বলটি জালে দিকে দিয়েছিল, বিন নাসের বলেছিলেন যে তিনি এটি দেখেননি এবং ভেবেছিলেন যে ম্যারাডোনা বলটির নেতৃত্ব দিয়েছেন।
বিন নাসের এবং তার বুলগেরিয়ান সহকারী লাইনসম্যান বোগদান ডচেভ উভয়েই হ্যান্ডবলটি দেখেন নি বলো একে অপরকে দোষ দিয়েছেন। বিন নাসের বলেছিলেন যে তিনি হ্যান্ডবলের দোচেভের কাছ থেকে সিগন্যালের জন্য অপেক্ষা করেছিলেন, কিন্তু যেহেতু কেউই দেখে নি,তাই তিনি গোল হয়েছে বলে সমর্থন দিয়েছিলেন। টিভি ফুটেজে এটি সমর্থন করে, যেমন দেখা যায় বিন নাসের তার দিকে লক্ষ্য করার পরে প্রত্যাশা করছেন। দোচেভ বিন নাসেরকে দোষ দিয়ে বলেছিলেন যে সেই সময় ফিফার সহকারী রেফারির  সাথে সিদ্ধান্ত নেওয়ার অনুমতি দেওয়া হয়নি  রেফারি যেই সিদ্ধান্ত নিয়েছে তা চূড়ান্ত ছিল।বিশ্বকাপের সর্বোচ্চ স্তরের ফুটবলের  নাসেরকে অনভিজ্ঞতার জন্য দোষারোপ করেন।
আরও উপস্থিতি
১৯৮৬ ফিফা বিশ্বকাপের ফাইনালে, তিনি পোল্যান্ড এবং পর্তুগালের মধ্যকার গ্রুপ ম্যাচের প্রথম রেফারি এবং ডেনমার্ক এবং স্পেনের মধ্যে ১৬ টি ফাইনালের রাউন্ড সহ টুর্নামেন্টে আরও তিনটি ম্যাচে সহকারী রেফারি ছিলেন।  ১৯৮৬ সালের টুর্নামেন্টের পরে ফিফা বিশ্বকাপে তাকে এই পদে অধিষ্টিত করেন নি ।
পরবর্তী জীবন
১৭ আগস্ট, ২০১৫-এ ফুটবল তারকা ম্যারাডোনা নাসের এর তিউনিসিয়ায় বাড়িতে গিয়েছিলেন এবং তাকে শ্রদ্ধা জানান, ম্যারাডোনার স্বাক্ষর করা একটি আর্জেন্টিনার জার্সি দিয়ে তাঁকে "চির বন্ধু" বলে সম্বোধন করেন।
ভারতের উপরাষ্ট্রপতি নির্বাচন, ১৯৮৪
১৯৮৪ সালের ভারতীয় উপরাষ্ট্রপতি নির্বাচন ভারতের উপরাষ্ট্রপতি নির্বাচনের জন্য ২২ আগস্ট ১৯৮৪ তারিখে অনুষ্ঠিত হয়েছিল। নির্বাচনে বি. সি. কাম্বলেকে পরাজিত করার পর রামাস্বামী ভেঙ্কটরমণ এই পদের জন্য নির্বাচিত হন।
আবু সালাবা
আবু সালাবা (أبو ثعلبة) ছিলেন মুহাম্মদের অন্যতম সাহাবী এবং হাদীসের বর্ণনাকারী। সুন্নি মুসলমানদের মধ্যে হাদীসের সর্বাধিক বিশিষ্ট উৎস সহিহ বুখারীতে তার থেকে হাদিস উদ্ধৃত আছে।
১৬৬৬
১৬৬৬ গ্রেগরীয় বর্ষপঞ্জির একটি সাধারণ বছর।
রহিমিয়াহ মাদ্রাসা
রহিমিয়াহ মাদ্রাসা ভারতের দিল্লিতে অবস্থিত একটি ইসলামি মাদ্রাসা। মোগল সম্রাট আওরঙ্গজেবের আমলে শাহ ওয়ালিউল্লাহ দেহলভীর পিতা শাহ আবদুর রহিম মাদ্রাসাটি প্রতিষ্ঠা করেন। ১৭১৮ সালে শাহ আবদুর রহিমের মৃত্যুর পর শাহ ওয়ালিউল্লাহ দেহলভী মাদ্রাসায় শিক্ষকতা শুরু করেন। ভারতীয় উপমহাদেশের ইসলামি শিক্ষার একটি শীর্ষস্থানীয় প্রতিষ্ঠানে পরিণত হয় এবং সবচেয়ে প্রভাবশালী মাদ্রাসা হিসাবে স্বীকৃত হয়। শাহ ওয়ালিউল্লাহ মারা গেলে তার পুত্র শাহ আবদুল আজিজ, শাহ রফি এবং শাহ আবদুল কাদের এই মাদ্রাসায় শিক্ষকতা শুরু করেন এবং আবদুল আজিজ অধ্যক্ষ হিসাবে দায়িত্ব পালন করেন। আবদুল আজিজের মৃত্যুর পরে মাদ্রাসার নেতৃত্ব তার পুত্র শাহ মুহাম্মদ ইসহাক নেন। ১৮৪৬ সালে মুহাম্মদ ইসহাকের মৃত্যুর পরে মাদ্রাসা বেশ কয়েকটি পরস্পর সংযুক্ত শিক্ষা প্রতিষ্ঠানে বিভক্ত হয়। ইসলামের অন্যতম ধার্মিক ব্যক্তিত্ব সৈয়দ আহমদ বরেলভি এই মাদ্রাসার প্রাক্তন শিক্ষার্থী।
সমগ্র এশিয়া জুড়ে অনেক কুরআনের অনুলিপি তৈরিতে এই মাদ্রাসার অবদান রয়েছে।
বাংলাদেশের নদীর তালিকা
দক্ষিণ এশিয়ায় অন্তর্গত বাংলাদেশ একটি নদীমাতৃক দেশ। শাখা-প্রশাখাসহ প্রায় ৭০০ টি নদ-নদী বিপুল জলরাশি নিয়ে ২২,১৫৫ কিলোমিটার জায়গা দখল করে দেশের মধ্য দিয়ে প্রবাহিত হয়েছে। বাংলাদেশ পানি উন্নয়ন বোর্ড ২০১৩ সালে বাংলাদেশের নদ-নদীর সংখ্যা ছিল ৩১০টি । বর্তমানে বাংলাদেশের নদীর সংখ্যা প্রায় ৭০০ টি  এ নদ-নদীগুলোর উপনদী ও শাখানদী রয়েছে। উপনদী শাখানদীসহ) বাংলাদেশের নদীর মোট দৈর্ঘ্য হলো প্রায় ২২,১৫৫ কিলোমিটার ।
গৌরী, দৈলেখ
গৌরী পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২০০৮ জন এবং খানার সংখ্যা ছিল ৩৯০ টি।
বাংলাদেশের নদীর তালিকা
বাংলাদেশের নদীর সংখ্যা কত এইটা নিয়ে বিতর্ক রয়েছে। আমাদের সমাজে ও বিসিএস ভিত্তিক বইগুলোতে ৭০০ বা ২৩০ টি এই তথ্য প্রচলিত রয়েছে। তবে বাংলাদেশ পানি উন্নয়ন বোর্ড এর গবেষণা মতে বাংলাদেশের নদীর সংখ্যা ৪০৫ টি ।
ঢালারচর রেলওয়ে স্টেশন
ঢালারচর রেলওয়ে স্টেশন বাংলাদেশের পাবনা জেলার আমিনপুর থানার ঢালারচর ইউনিয়ন-এ অবস্থিত একটি রেলওয়ে স্টেশন।
ইতিহাস
২৬ জানুয়ারী ২০২০ তারিখে ঢালারচর রেলওয়ে স্টেশনটি থেকে ঢালারচর-রাজশাহী-ঢালারচর রুটে ঢালারচর এক্সপ্রেস ট্রেন চলাচল শুরু হওয়ার মাধ্যমে এই স্টেশনটি চালু হয় ।
বাংলাদেশের নদীর তালিকা
পাউবো নির্ধারিত অন্যান্য নদী
বাংলাদেশ পানি উন্নয়ন বোর্ড বা "পাউবো" বাংলাদেশের নদীগুলোকে সংখ্যাবদ্ধ করেছে এবং প্রতিটি নদীর একটি পরিচিতি নম্বর দিয়েছে। এর ফলে তাদের হিসাব অনুযায়ী বাংলাদেশে নদীর সংখ্যা এখন মোট ৭০০ টি। পাউবো কর্তৃক নির্ধারিত দক্ষিণ-পশ্চিমাঞ্চলের নদী (১০২টি), উত্তর-পশ্চিমাঞ্চলের নদী (১১৫টি), উত্তর-পূর্বাঞ্চলের নদী (৮৭টি), উত্তর-কেন্দ্রীয় অঞ্চলের নদী (৬১টি), পূর্ব-পাহাড়ি অঞ্চলের নদী (১৬টি) এবং দক্ষিণ-পূর্বাঞ্চলের নদী (২৪টি) হিসেবে বিভাজন করে তালিকাভুক্ত করা হয়েছে।
ঢালারচর রেলওয়ে স্টেশন
পরিষেবা
ঢালারচর রেলওয়ে স্টেশন থেকে দুইটি ট্রেন চলাচল করে।
বাংলাদেশের নদীর তালিকা
অন্যান্য নদী
উপরে উল্লেখিত আন্তঃসীমান্ত নদী এবং বাংলাদেশের অভ্যন্তরে প্রবাহিত ৪০৫টি নদী ছাড়াও আরও প্রায় চার শতাধিক নদী রয়েছে। সেসবের কিছু নদীর নাম নিচে দেয়া হলো।
পি. গণেশন
'''পি. গণেশন''' একজন ভারতীয় রাজনীতিবিদ এবং উথিরামেরুর আসন থেকে ১৪তম তামিলনাড়ু বিধানসভার সদস্য ছিলেন। তিনি সর্বভারতীয় আন্না দ্রাবিড় মুন্নেত্র কড়গম পার্টির প্রতিনিধিত্ব করেছিলেন।
২০১৬ সালের নির্বাচনে এই আসন থেকে কে.সুন্দর জয়ী হয়েছিলেন।
তিপ্রা রাজ্য
তিপ্রা রাজ্য (সংস্কৃত: ত্রিপুরা, ইংরেজিকৃত: টিপেরা) উত্তর-পূর্ব ভারত অঞ্চলে ত্রিপুরা জনগোষ্ঠীর বৃহত্তম ঐতিহাসিক রাজ্যগুলোর অন্যতম একটি রাজ্য ছিলো।
ভূগোল
ত্রিপুরা রাজ্যে যেসব বর্তমান রাজনৈতিক এলাকাগুলো ছিল:
তিপ্রা রাজ্য বিভিন্ন যুগে সীমানা এসব অঞ্চলগুলো পর্যন্ত গঠিত ছিলো:
কিংবদন্তি
তিপ্রার ধর্মে চতুর্দশ দেবতা নামক ১৪টি ঈশ্বর রয়েছে এবং তাদের মূর্তি আগরতলার চতুর্দশ মন্দিরে এখনো সংরক্ষণ করা হচ্ছে। মন্দিরটি খান্তাই নামক ত্রিপুরার পুরোহিতেরা রক্ষণাবেক্ষণ করেন যারা ঐতিহ্য অনুযায়ী খার্চি ও কের নামক উৎসবগুলোর তদারকি করে থাকেন।
চৈনিক কালপঞ্জি
তিপ্রার নাম মিং শিলুতে দি-য়ু-লা নামে উল্লেখ রয়েছে। ১৫শ শতাব্দীর প্রথম দিকে এই জায়গাটি দা গু-লা নামক একটি অসনাক্তকৃত রাজ্য দখল করে নেয়।
মুসলিম আক্রমণ যুগ
ত্রিপুরা ছিলো সেসব রাজ্যদের মধ্যে অন্যতম যারা সাফল্যের সাথে তুর্কি, আফগান ও মুঘল আক্রমণ প্রতিহত করেছে। বিভিন্ন সময়ে ত্রিপুরীরা পূর্ব থেকে বর্মী ও আরাকানি আক্রমণও প্রতিহত করেছে। সেই অবস্থায় রাজ্যটি বর্তমান ত্রিপুরা, বাংলাদেশের সিলেট বিভাগ, আসামের কাছাড় অঞ্চল ও বাংলাদেশের পার্বত্য চট্টগ্রাম নিয়ে গঠিত ছিলো, এবং এমনকি এটি ব্রিটিশরা আসার পূর্বে স্বাধীন থাকতে সক্ষম হয়েছিলো।
তবে ত্রিপুরার সমভূমি অঞ্চল মুঘল আক্রমণের কবলে পড়ে। এই সমভূমি বর্তমানে দক্ষিণ-পূর্ব ঢাকা বিভাগ ও কুমিল্লা অঞ্চল নিয়ে গঠিত। একদিকে এই সমভূমি ইসলামিকরণ হলেও অন্যদিকে পার্বত্য ত্রিপুরা পূর্বদিকে প্রবেশের বিরুদ্ধে ক্রমাগত বাঁধা হিসেবে কাজ করেছিলো। পার্বত্য ত্রিপুরার রাজাগণ হিন্দু ঐতিহ্য ও সংস্কৃতির ধারক ছিলো। আধুনিক যুগে তাদেরকে পূর্ব ভারতের দীর্ঘতম ও সবচেয়ে স্থায়ী রাজবংশ হিসেবে স্মরণ করা হয়। ধন্য মাণিক্য (শাসনকাল ১৪৬৩ থেকে ১৫১৫) তিপ্রার অঞ্চল পূর্ববঙ্গ পর্যন্ত বৃদ্ধি করে। রাঙামাটির নাম উদয় মাণিক্যের নাম অনুসারে উদয়পুর রাখা হয়। রাজ্যটি ১৬শ ও ১৭ শতাব্দীর দিকে গোবিন্দ মাণিক্যর মতো রাজাদের হাতে সমৃদ্ধ হতে থাকে যে পশ্চিমের মুসলিম রাজ্যগুলোর হাত থেকে রক্ষার জন্য রাজ্যে কঠোর নিরাপত্তা প্রদান করে। যদিও সমভূমিগুলো পূর্ববঙ্গের সমভূমির মুঘল রাজ্যপাল সমর্থিত ধর্মত্যাগী ত্রিপুরী রাজপুত্রের কারণে ত্রিপুরা থেকে বিচ্ছিন্ন হয়ে যায়। এরপরে তিপ্রার সমভূমি একটি পৃথক মুঘল করদ রাজ্য হিসেবে প্রতিষ্ঠিত হয় যেখানের রাজাদের নিয়োগে মুঘল শাসকরা প্রভাব বিস্তারকারী ছিলো। তবে মুঘলরা কোনদিন পূর্বদিকের পার্বত্য অঞ্চল দখল করতে পারেনি।
ব্রিটিশ ভারত
ব্রিটিশ ভারতে রাজারা ব্রিটিশ ভারতের নিকট রাজ্যের সম্পত্তির একাংশ রেখেছিলেন যার নাম ত্রিপুরা জেলা বা চাকলা রোশনাবাদ (বর্তমানে বাংলাদেশের বৃহত্তর কুমিল্লা অঞ্চল), অন্যদিকে স্বাধীন এলাকা তথা বর্তমান ত্রিপুরা রাজ্য পার্বত্য ত্রিপুরা নামে পরিচিত ছিলো। বীর চন্দ্র মাণিক্য (১৮৬২–১৮৯৬) ব্রিটিশ ভারতের আদলে রাজ্যের প্রশাসন ঢেলে সাজান ও আগরতলা পৌরনিগম গঠন করা সহ বহু সংস্কার প্রণয়ন করেন। শেষ রাজা ছিলো বীর বিক্রম কিশোর দেব বর্মনের পুত্র কিরিৎ বিক্রম কিশোর যিনি দুই বছর ১৯৪৭–১৯৪৯ এর জন্য রাজত্ব করেন। ১৯৪৯ সালে ত্রিপুরা ভারত প্রজাতন্ত্রের অংশ হয়। ত্রিপুরী "আপাত উত্তরাধিকারী" হল শেষ রাজার পুত্র কিরাত প্রদ্যুৎ কিশোর মাণিক্য দেব বর্মন (জন্ম ১৯৭৮) যাকে কখনো কখনো "মহারাজা" উপাধি দেওয়া হয়।
নাশিক লোকসভা কেন্দ্র
নাসিক লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি নাসিক জেলায় অবস্থিত। এই লোকসভা কেন্দ্রের সদর দফতর নাসিক শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল নাসিক লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নাসিক জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি নাসিক জেলায় অবস্থিত।
নাসিক লোকসভা কেন্দ্র বিজয়ী বর্তমান ও প্রাক্তন সংসদ
নাসিক লোকসভা কেন্দ্র বিজয়ী বর্তমান সংসদ শিব সেনা দলের সদস্য হেমন্ত গডসে এবং এবং যিনি গত দুই বারের সংসদ (২০১৪ ও ২০১৯ )।
আরও পড়ুন
নান্দেদ লোকসভা কেন্দ্র হিঙ্গোলি লোকসভা কেন্দ্র ‎
১৬৬৭
১৬৬৭ গ্রেগরীয় বর্ষপঞ্জির একটি সাধারণ বছর।
ভট্টদেব বিশ্ববিদ্যালয়
ভট্টদেব বিশ্ববিদ্যালয় আসামের বাজালি জেলার পাঠশালায় অবস্থিত একটি পাবলিক স্টেট ইউনিভার্সিটি যা ভট্টদেব বিশ্ববিদ্যালয় আইন-২০১৭ দ্বারা প্রতিষ্ঠিত হয় আইনটি আসামের রাজ্যপাল ৭ই সেপ্টেম্বর ২০১৭ সালে পাস করেছিলেন। এটি বাজালি জেলার পাঠশালার বাজালি কলেজকে উন্নতি করে ভট্টদেব বিশ্ববিদ্যালয়ে রুপান্তরিত হয়েছিল। বিশ্ববিদ্যালয়টি শ্রী শ্রী ভট্টদেবের নামে নামকরণ করা হয়েছে। ভট্টদেব বিশ্ববিদ্যালয় ইউজিসির স্বীকৃতি প্রাপ্ত একটি সরকারি বিশ্ববিদ্যালয়। ইউজিসির আইন ১৯৫৬ এর ধারা ২২ এর অধীনে বিশ্ববিদ্যালয়টি ইউজিসি কর্তৃক নির্ধারিত ডিগ্রি প্রদানের ক্ষমতা তার নিজস্ব বিভাগ, সংবিধিবদ্ধ কলেজ এবং অধিভুক্ত কলেজের মাধ্যমে নিয়মিত পাঠদান পদ্ধতি সংশ্লিষ্ট বিধিবদ্ধ সংস্থার অনুমোদন পায়। ২০১৯ সালের ২৫ জুন প্রফেসর বিরঞ্চি কুমার দাসভট্টদেব বিশ্ববিদ্যালয়ের প্রথম উপাচার্য হিসেবে দায়িত্ব গ্রহণ করেন।
ভালিয়া
ভালিয়া হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত আরামবাগ সমষ্টি উন্নয়ন ব্লকে অবস্থিত একটি গ্রাম।
ভূগোল
ভালিয়া গ্রামের স্থানাঙ্ক ।
জনপরিসংখ্যান
২০১১ সালের জনগণনার তথ্য অনুযায়ী, ভালিয়া গ্রামের মোট জনসংখ্যা ২,৪৫২। এর মধ্যে ১,২৪১ জন (৫১ শতাংশ) পুরুষ এবং ১,২১১ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ২৬৫। ভালিয়া গ্রামের মোট সাক্ষর জনসংখ্যা ১,৬৯০ (অন্যূন ছয় বছর বয়সী জনসংখ্যার ৭৭.২৭ শতাংশ)।
সংস্কৃতি
ডেভিড জে. ম্যাককাশন তাঁর গ্রন্থে ভালিয়া গ্রামের সরকার পরিবার প্রতিষ্ঠিত রঘুনাথ মন্দিরের কথা উল্লেখ করেছেন। ১৭৭২ সালে নির্মিত এই আটচালা মন্দিরটিতে তিনটি খিলানযুক্ত প্রবেশপথ দেখা যায়। মন্দিরটির পরিমাপ ২৪’ x ২৩’।
লোথাল
লোথাল প্রাচীন সিন্ধ সভ্যতার দক্ষিণতম স্থানগুলির মধ্যে একটি ছিল, যা অধুনা গুজরাত রাজ্যের ভাল অঞ্চলে অবস্থিত। শহরটির নির্মাণ কাজ প্রায় ২২০০ খ্রিস্টপূর্বাব্দে শুরু হয়েছিল বলে মনে করা হয়।
প্রাচীন নিদর্শন সংরক্ষণকারী দাপ্তরিক ভারতীয় সরকারি সংস্থা আর্কিওলজিক্যাল সার্ভে অব ইন্ডিয়া ১৯৫৪ সালে লোথালের আবিষ্কার করেছিল। লোথালে খনন কাজ ১৯৫৫ সালের ১৩ই ফেব্রুয়ারি থেকে ১৯৬০ সালের ১৯শে পর্যন্ত অব্যাহত ছিল। আর্কিওলজিক্যাল সার্ভে অব ইন্ডিয়ার মতে, তর্কাতীতভাবে লোথাল বিশ্বের প্রাচীনতম পরিচিত ডক ছিল, যা শহরটিকে বাণিজ্য পথে সবরমতী নদীর প্রাচীন প্রবাহের সঙ্গে সংযুক্ত করেছিল। এই বাণিজ্য পথটি সিন্ধুর (পাকিস্তান) হরপ্পা শহর ও সৌরাষ্ট্র উপদ্বীপের মধ্যে বিস্তৃত ছিল, যেখানে বর্তমান কচ্ছ মরুভূমি আরব সাগরের একটি অংশ ছিল। কিন্তু অনেক প্রত্নতাত্ত্বিকগণ এ বিষয়ে সহমত পোষণ করেন না। তাদের মতে লোথাল নিছকই একটা ছোট শহর ছিল আর যে পোতাশ্রয়ের কথা বলা হচ্ছে সেটা আসলে একটা সেচের জলাধার ছিল।
প্রাচীন এশিয়া ও আফ্রিকার দূরবর্তী কোণগুলিতে মণি, রত্ন এবং মূল্যবান অলঙ্কারের ব্যবসা নিয়ে পৌঁছানোর জন্য প্রাচীন যুগে লোথাল একটি গুরুত্বপূর্ণ ও সমৃদ্ধ বাণিজ্য কেন্দ্র ছিল। গুটিকা তৈরির জন্য এবং ধাতব পদার্থের জন্য তারা যে কৌশল ও সরঞ্জামগুলি তৈরিতে অগ্রণী ভূমিকা রেখেছিল, তা ৪০০০ বছরেরও বেশি সময় ধরে পরীক্ষায় উত্তীর্ণ।
লোথাল আহমেদাবাদ জেলার ধোলকা তালুকার সারগওয়ালা গ্রামের কাছে অবস্থিত। এটি আহমেদাবাদ-ভাবনগর রেলপথের লোথাল-ভুরুখী রেলওয়ে স্টেশন থেকে ছয় কিলোমিটার দক্ষিণ-পূর্ব দিকে অবস্থিত। এটি আহমেদাবাদ (৮৫ কিলোমিটার / ৫৩ মাইল), ভাবনগর, রাজকোট এবং ধোলকা শহরগুলির  সমস্ত আবহাওয়াতে ব্যবহারের উপযোগি সড়ক দ্বারা সংযুক্ত। স্থানটির নিকটতম শহর ধোলকা এবং বড়োদরা। ১৯৬১ সালে খনন পুনরায় শুরু করা হলে প্রত্নতাত্ত্বিকরা নদীটির উত্তর, পূর্ব ও পশ্চিমাঞ্চলের ভাঁজগুলি খনন করে নদী দিয়ে ডক সংযোগকারী ইনলেট চ্যানেল এবং নুলা ("র্যাভিন" বা "গুলি") খুজে পায়। ফলাফল স্থানটি একটি ঢিবি, একটি শহর, একটি বাজার, এবং বন্দর দ্বারা গঠিত। খননকৃত অঞ্চলের পাশে অবস্থিত প্রত্নতাত্ত্বিক যাদুঘর, যেখানে ভারতে সিন্ধু-যুগের প্রাচীনতম কিছু বিশিষ্ট সংগ্রহ প্রদর্শিত হয়।
লোথালকে ইউনেস্কোর কাছে বিশ্ব ঐতিহ্যবাহী স্থান হিসাবে মান্যতা দেওয়ার জন্য আবেদন করা হয়েছে এবং তা ইউনেস্কো-র বিচারাধীন।
প্রত্নতত্ত্ব
থাম্ব|Extent and major sites of the Indus Valley Civilization ১৯৪৭ সালে যখন ভারত ভাগ হল, তখন বেশিরভাগ হরপ্পা ও মহেঞ্জদর সভ্যতা র অবশিষ্টাংশই পাকিস্তান-এ চলে যায়। তারপর আর্কিওলজিক্যাল সার্ভে অব ইন্ডিয়া নিজেদের উদ্যোগে নতুন করে খননকার্য ও অনুসন্ধান শুরু করে। ভারতের উত্তর-পশ্চিম ভাগে নতুন নতুন প্রত্নক্ষেত্র আবিষ্কৃত হয়।১৯৫৪ সাল থেকে ১৯৫৮ সালের মধ্যে কচ্ছ (মূলত ধোলাভিরা) ও সৌরাষ্ট্র উপকূলে হরপ্পা সভ্যতার ৫০০ কিলোমিটার বিস্তৃত নতুন প্রত্নক্ষেত্র আবিষ্কৃত হয়। লোথালের অবস্থান হল সিন্ধ প্রদেশের মহেঞ্জোদারো প্রত্নক্ষেত্র থেকে ৬৭০ কিলোমিটার (৩১০ মেইল) দূরে।
'লোথাল' কথার স্থানীয় গুজরাতি ভাষায় নাকি অর্থ - "মৃতের স্তুপ", ঠিক যেমন মহেঞ্জোদারো কথার অর্থ ঐ একই। ওখানকার স্থানীয় লোকজনদের কথাতেও শোনা যায় যে এখানে নাকি প্রাচীন শহর ও মানবজীবনের অস্তিত্ব ছিল। ১৮৫০ সালেও এখান থেকে নদী পথে জিনিসপত্র পরিবহন হত। এ থেকেই এখানকার প্রাচীন নৌ যোগাযোগের প্রমাণ মেলে।
আরো দেখুন
সিন্ধু সভ্যতা
চৌফলদণ্ডী ইউনিয়ন
চৌফলদণ্ডী বাংলাদেশের কক্সবাজার জেলার অন্তর্গত কক্সবাজার সদর উপজেলার একটি ইউনিয়ন।
আয়তন
চৌফলদণ্ডী ইউনিয়নের আয়তন ৩৬৩৬ একর (১৪.৭১ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী চৌফলদণ্ডী ইউনিয়নের লোকসংখ্যা ৩২,৩৫৪ জন। এর মধ্যে পুরুষ ১৬,৭০৯ জন এবং মহিলা ১৫,৬৪৫ জন।
প্রশাসনিক কাঠামো
চৌফলদণ্ডী ইউনিয়ন কক্সবাজার সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কক্সবাজার সদর মডেল থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এ ইউনিয়নের গ্রামগুলো হল:
শিক্ষা ব্যবস্থা
চৌফলদণ্ডী ইউনিয়নের সাক্ষরতার হার ২৭.০৪%। এ ইউনিয়নে ৩টি মাধ্যমিক বিদ্যালয়, ২টি দাখিল মাদ্রাসা, ২টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
যোগাযোগ ব্যবস্থা
চৌফলদণ্ডী ইউনিয়নে যোগাযোগের প্রধান সড়ক হল কক্সবাজার-চৌফলদণ্ডী সড়ক এবং ঈদগাঁও-চৌফলদণ্ডী সড়ক। যোগাযোগের প্রধান মাধ্যম সিএনজি চালিত অটোরিক্সা, টমটম, জীপ, রিকশা ও অটোরিক্সা।
খাল ও নদী
চৌফলদণ্ডী ইউনিয়নের পশ্চিম সীমান্ত দিয়ে বয়ে চলেছে চৌফলদণ্ডী নদী যার উৎপত্তি মহেশখালী চ্যানেল হতে এবং দক্ষিণ প্রান্ত দিয়ে রোয়াংঘাটা খাল প্রবাহিত হয়ে মহেশখালী চ্যানেলে পতিত হয়েছে। এছাড়া রয়েছে ইছাখালী খাল।
হাট-বাজার
চৌফলদণ্ডী ইউনিয়নের প্রধান প্রধান হাট-বাজারগুলো হল চৌফলদণ্ডী বাজার, মিয়া বাজার এবং নতুন মহাল বাজার। চৌফলদণ্ডী বাজারে সপ্তাহের প্রতি রবিবার ও বুধবার হাট বসে যেখানে পাশের ইউনিয়নের তথা পোকখালী, ভারুয়াখালী, খুরুস্কুল,ও ঈদগাহ থেকে লোকজন বাজার করতে আসে। একমাত্র এ বাজারেই তাজা সামুদ্রিক মাছ পাওয়া যায়। গ্রামের ওয়াপদা (ওয়াটার অ্যান্ড পাওয়ার ডেভেলপমেন্ট অথরিটি) সাইটে বসে মাছ এবং নাপ্পির সবচেয়ে বড় বাজার যেখানে দেশের দূরদূরান্ত থেকে মানুষ মাছ ও নাপ্পি কিনতে আসে। এখানকার শুটকি এবং কাঁকড়ার কদর অনেক বেশি যা পৃথিবীর বিভিন্ন দেশে রপ্তানী করা হয়। শুধু তাই নয়, দেশের প্রথম কৃত্রিম উপায়ে বৈজ্ঞানিক পদ্ধতিতে কাঁকড়া প্রজনন কেন্দ্র এই চৌফলদণ্ডীতেই। কাঁকড়া চাষ করে বাংলাদেশের রপ্তানি আয়ে বৈদেশিক মুদ্রা অর্জনের ক্ষেত্রে নতুন পথ দেখিয়েছেন চৌফলদণ্ডীর অংছিন রাখাইন। এই অংছিন কাঁকড়া চাষের সফলতা দেখিয়ে ঢাকায় মৎস্য সপ্তাহ উদ্বোধনী অনুষ্ঠানে প্রধানমন্ত্রীর (শেখ হাসিনা) হাত দিয়ে স্বর্ণপদক গ্রহণ করেন।
রাঙ্গুনিয়া
রাঙ্গুনিয়া বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। প্রশাসনিকভাবে শহরটি রাঙ্গুনিয়া উপজেলার সদর। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহ আমানত আন্তর্জাতিক বিমানবন্দর এবং কক্সবাজার বিমানবন্দর। শহরটি চট্টগ্রাম জেলার তৃতীয় বৃহত্তম ও রাঙ্গুনিয়া উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৩৯.৫ কি.মি. দূরত্বে রাঙ্গুনিয়া শহর অবস্থিত ।
জনসংখ্যা
বাংলাদেশ আদমশুমারী ২০১১ অনুযায়ী রাঙ্গুনিয়া শহরের মোট জনসংখ্যা ৬০,৩৮৫ জন যার মধ্যে ২৯,৩৮৩ জন পুরুষ এবং ৩১,০০২ জন নারী। এ শহরের পুরুষ এবং নারী অনুপাত ৯৫। শহরে মোট খানা সংখ্যা বা পরিবার রয়েছে ১২০৫৯ টি।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৫.৮ মিটার।
প্রশাসন
২০০০ সালে রাঙ্গুনিয়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে রাঙ্গুনিয়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২২টি মহল্লায় বিভক্ত । ২৬.৭৮ বর্গ কি.মি. আয়তনের রাঙ্গুনিয়া শহরের ১১.৮২ বর্গ কি.মি এলাকা রাঙ্গুনিয়া পৌরসভা দ্বারা পরিচালিত হয়।
শিক্ষা ব্যবস্থা
রাঙ্গুনিয়া শহরের স্বাক্ষরতার হার হলো শতকরা ৫৭.৩ ভাগ।
ফজলুল হক খোন্দকার
ফজলুল হক খোন্দকার (৩ জুলাই ১৯২৬ - ১৯ মার্চ ২০১২) তৎকালীন ব্রিটিশ ভারতের নরসিংদী মহকুমার রায়পুরা থানার বাহেরচর গ্রামে জন্মগ্রহণকারী বিশিষ্ট কৃষক নেতা, সমাজ-সংস্কারক ও মুক্তিযুদ্ধের সংগঠক ছিলেন। আর্ত মানবতার মহান ব্রতে নিবেদিত প্রাণ ছিলেন তিনি। বামধারার রাজনীতিবিদ হিসেবে তিনি অসংখ্য শিক্ষা প্রতিষ্ঠানসহ বিভিন্ন সমাজসেবামূলক প্রতিষ্ঠান গড়ে তুলে স্মরণীয় করে রেখেছেন নিজেকে।
প্রাথমিক জীবন
ফজলুল হক খোন্দকার বাংলাদেশের নরসিংদী জেলার রায়পুরা থানার বাহেরচর গ্রামে ১৯২৬ সালের ৩ জুলাই জন্মগ্রহণ করেন। তার বাবার নাম মিলাব আলী খন্দকার এবং মা সামিনা খাতুন। সাত ভাই ও এক বোনের মধ্যে তিনি ছিলেন সর্বকনিষ্ঠ।
রাজনৈতিক জীবন
১৯৪৮ সালে অবিভক্ত ভারতের তৎকালীন পশ্চিম বাংলার কমিউনিস্ট পার্টির সেক্রেটারী রমেন মিত্র রায়পুরায় আত্মগোপনে ছিলেন। নবম শ্রেণীতে পড়া অবস্থায় এক বন্ধুর মাধ্যমে ইলা মিত্রের স্বামী রমেন মিত্র এবং সুনীল রায়ের সংস্পর্শে এসেছিলেন তিনি। এরপর থেকেই ধীরে ধীরে রাজনীতির সাথে জড়িয়ে পড়েন তিনি। ১৯৬৭-৬৮ সালে কৃষক আন্দোলনের সাথে পুরোপুরি যুক্ত হন। এ কারণে কাপাসিয়া থেকে গ্রেফতার হন তিনি। শামসুল হক, আব্দুল হাই প্রমুখ রাজনৈতিক ব্যক্তিত্বদেরকে নিয়ে বেলাবো এলাকায় ইজারা বিরোধী আন্দোলন করেন। ১৯৬৫ সালে বারৈচার কাছাকাছি শিবপুর বাজারে মাওলানা ভাসানী, মতিয়া চৌধুরী'র অংশগ্রহণে কৃষক সমিতির জাতীয় সম্মেলনে খাদ্য ব্যবস্থাপনার দায়িত্ব পালন করেন তিনি। ১৯৭৩ সালে বাংলাদেশ কৃষক সমিতির কেন্দ্রীয় কমিটির সাধারণ সম্পাদক এবং পরবর্তী দুইবার সভাপতি নির্বাচিত হন। এছাড়াও, তিনি ন্যাপ (মুজাফফর)-এর যুগ্ম সম্পাদকের দায়িত্ব পালন করেন।
ভাষা আন্দোলন থেকে শুরু করে সব ধরনের আন্দোলনেই সম্পৃক্ত ছিলেন তিনি। ভাষা আন্দোলনে রায়পুরা এলাকায় নেতৃত্ব দেন। ৮/১০টি স্কুলে গিয়ে ছাত্রদেরকে সংগঠিত ও উদ্বুদ্ধ করেন। ফজলুল হক খোন্দকার একাত্তরের স্বাধীনতা যুদ্ধে মুক্তিযুদ্ধের সংগঠক হিসেবে রায়পুরা অঞ্চলের মুক্তিযোদ্ধাদেরকে সংগঠিত করেছিলেন।
১৯৭০-এর নির্বাচনে ন্যাপ বা ন্যাশনাল আওয়ামী পার্টির পক্ষ থেকে নির্বাচনে অংশগ্রহণ করেন। এতে তিনি আটাশ হাজারেরও অধিক ভোট পান। ১৯৭৩ সালের সাধারণ নির্বাচনে পান আটত্রিশ হাজার ভোট। কিন্তু দুইবারই কারচুপির মাধ্যমে তাকে নির্বাচনে পরাজিত করা হয়েছিল বলে জনশ্রুতি রয়েছে। ১৯৯১ সালের জাতীয় সংসদ নির্বাচনে পঁচিশ হাজারেরও অধিক ভোট পেয়ে ৩য় স্থান অর্জন করেছিলেন।
১৯৭১ সালের ১২ মার্চ রায়পুরায় মুক্তিযুদ্ধে পাকবাহিনীর বিরুদ্ধে প্রতিরক্ষা কার্যক্রম গ্রহণে যৌথ সংগ্রাম কমিটি গঠিত হয়। এ কমিটিতে এড. আফতাব উদ্দিন ভূঁইয়া, হাজী গয়েছ আলী মাষ্টার, সাদত আলী মোক্তারের পাশাপাশি তিনিও গুরুত্বপূর্ণ ভূমিকা পালন করেন।
সামাজিক অবদান
মানুষের কল্যাণে গ্রামে প্রতিষ্ঠা করেন সামাজিক সংগঠন চেতনা বিকাশ কেন্দ্র। এ সংগঠনটি গ্রামের সুবিধাবঞ্চিত ও অবহেলিত লোকজনকে চিকিৎসাসেবা প্রদানসহ বিভিন্ন সামাজিক কাজে অংশগ্রহণ করে থাকে। এছাড়াও, স্বাস্থ্যসেবাবঞ্চিত মানুষকে চিকিৎসাসেবা প্রদানের জন্য হাশিমপুর মৌলভীবাজারে একটি চিকিৎসা কেন্দ্র পরিচালনার দায়িত্বে ছিলেন তিনি।
গ্রামে নারী শিক্ষার প্রসার ও উন্নয়নের জন্য ফজলুল হক খোন্দকার প্রতিষ্ঠা করেন শতদল বালিকা উচ্চ বিদ্যালয় এবং রহিমা হক চেতনা বিকাশ মহিলা কলেজ। উভয় প্রতিষ্ঠানেরই সভাপতি ছিলেন তিনি। রায়পুরা ডিগ্রী কলেজ, এএনএম উচ্চ বিদ্যালয়-সহ অনেক শিক্ষা প্রতিষ্ঠানের উদ্যোক্তা ছিলেন তিনি।
ব্যবস্থাপনা বিদ্যায় স্নাতক
ব্যবস্থাপনা বিদ্যায় স্নাতক (Bachelor of Management Studies) বিশ্বের অনেকগুলি বিশ্ববিদ্যালয়ে পরিচালিত একটি স্নাতক পাঠ্যক্রম। ম্যানেজমেন্ট স্টাডিজ প্রোগ্রামগুলি সাংগঠনিক আচরণ ও মানব সম্পদ ব্যবস্থাপনায় একটি দৃঢ় ভিত্তি প্রদান করে। যখন শ্রম-ব্যবস্থাপনা সম্পর্ক, আলোচনা, দ্বন্দ্বের রেজোলিউশন, ক্ষতিপূরণ ব্যবস্থা এবং সাংগঠনিক উন্নয়নে তাত্ক্ষণিকভাবে শিক্ষার্থীরা আগ্রহের নির্দিষ্ট ক্ষেত্রগুলিতে গভীর জ্ঞান বিকাশ করে। ব্যবসা পরিচালনা কোর্সের পাশাপাশি এটি একজন ব্যাক্তিকে, কীভাবে সংগঠনগুলি কাজ করে, কীভাবে পরিচালিত হয় এবং স্থানীয় থেকে জাতীয় ও আন্তর্জাতিক পরিবেশের সাথে কীভাবে যোগাযোগ করে তা বোঝাতে সজ্জিত করে।
কোর এবং মেজর পাঠ্যক্রম
এই প্রোগ্রামটি বর্তমান ব্যবসার প্রসারের বৃহত্তর প্রেক্ষাপটে তাদের প্রতিষ্ঠা করার সময় একটি বিস্তৃত ব্যবসা ফাংশনে উন্নত জ্ঞান ও দক্ষতা বিকাশ করতে সক্ষম করে। প্রথম এবং দ্বিতীয় বর্ষে ছাত্রদের প্রধান ব্যবসা বিষয়গুলির ভূমিকা বোঝার সঙ্গে বিভিন্ন পছন্দ আছে:
তৃতীয় বছরে ছাত্ররা সাংগঠনিক কৌশলটি অধ্যয়ন করবে এবং তাদের নিজস্ব স্বার্থ এবং কর্মজীবনের আশার উপর ভিত্তি করে বিকল্পগুলির একটি তালিকা থেকে তাদের একটি পছন্দ হবে। এই বিকল্পগুলি তাদের ক্যারিয়ারের জন্য প্রস্তুত বা তাদের স্নাতকোত্তর গবেষণায় একটি আন্তর্জাতিক মাত্রা যোগ প্রাসঙ্গিক কর্ম অভিজ্ঞতা লাভের জন্য চমৎকার সুযোগ প্রদান করে।
প্রধান কোর্স বিবরণ
ব্যবস্থাপনা পরিচিতি
এই কোর্সে একটি সংগঠন পরিকল্পনা, গঠন, নিয়ন্ত্রণ এবং নেতৃস্থানীয় জড়িত জটিল ম্যানেজমেন্ট দক্ষতা একটি সংক্ষিপ্ত ভূমিকা দেয়। এটি পরিচালনার জন্য এবং পরিচালনা পরিচালনার ক্ষেত্রে শিক্ষার্থীদের সহায়তা করার জন্য একটি কাঠামো প্রদান করে। এইভাবে, তারা তাদের যোগদান প্রতিষ্ঠানের একটি আরো কার্যকর অবদানকারী হয়ে উঠছে। শিক্ষার্থীরা একটি প্রসঙ্গের অংশ হিসাবে সংস্থাগুলি পরীক্ষা করে সংস্থাগুলির একটি সিস্টেম ভিউ বিকশিত করতে পারে। বিভিন্ন শিক্ষানবিশ ও সাংগঠনিক ক্ষেত্রে যথাযথ সমাধানগুলি নির্ণয় ও সুপারিশ করার জন্য শিক্ষার্থীদের প্রশিক্ষণের লক্ষ্যমাত্রা।
এই কোর্সের ফোকাস আজকের বিশ্বব্যাপী বাণিজ্যিকের মধ্যে দক্ষতা নেতৃস্থানীয় এবং পরিচালনার মানুষের নীতির অন্বেষণ হল। এই ক্ষেত্রে, ছাত্র নিয়োগ আইন, কাজের বিশ্লেষণ, কর্মচারী সম্পর্ক এবং আন্তর্জাতিক এইচআরএম এলাকায় এইচআর নীতি এবং অনুশীলন অ্যাক্সেস।
এই সাংগঠনিক আচরণের কোর্স সাংগঠনিক কাঠামো বিভিন্ন উপাদানের আলোচনা করে ক্লাসিক আর্গুমেন্ট এবং সমকালীন অভিজ্ঞতাগত বিতর্কে যুক্ত। এটি কর্মক্ষেত্রে ব্যক্তি, আন্তঃব্যক্তিগত এবং দলের কার্যকারিতা নিয়ে তাত্ত্বিক ও গবেষণামূলক গবেষণার সূচনা করে। কোর্স বিষয়গুলি সিদ্ধান্ত নেওয়া, প্রেরণা, নেতৃত্ব, সাংগঠনিক সংস্কৃতিতে দলবদ্ধতা থেকে বর্ধিত হতে পারে। লার্নিং পদ্ধতি বিশ্বব্যাপী সংগঠনের ভূমিকা-কর্মের অনুশীলন এবং গ্রুপ প্রকল্পের ব্যবস্থাপনায় মানুষের পক্ষে প্রয়োজনীয় সরঞ্জামগুলি প্রয়োগের উপর গুরুত্ব দেয়।
ব্যবস্থাপনার জন্য অর্থনীতি
এই কোর্সের উদ্দেশ্য হল ছাত্রদের প্রদর্শন করা, কীভাবে অর্থনীতি তত্ত্বগুলি পরিচালনার সিদ্ধান্তে প্রয়োগের সাথে সম্পর্কিত এবং প্রতিষ্ঠানগুলি 'শেষের লক্ষ্য অর্জনের জন্য সম্পদগুলি বরাদ্দের এবং সমন্বিত করা হয়। এটি অর্থনৈতিক সমস্যার সমাধান এবং অর্থনৈতিক বিশ্লেষণে ব্যবহৃত মূল ধারণা এবং মডেলকে সংজ্ঞায়িত করার জন্য মাইক্রোইওকোনমিক্স ধারণাগুলির উপর জোর দেয়। "কোর্স বিষয়গুলি অন্তর্ভুক্ত রয়েছে শ্রম বাজারে ভোক্তা তত্ত্ব, উৎপাদন, অ্যাপ্লিকেশন, বাজার কাঠামো, একচেটিয়া, স্বার্থবিরোধী, পণ্য বিভেদ, মূল্যনির্ধারণ, সিদ্ধান্ত বিশ্লেষণ, দরপত্র, নিলাম এবং অসম্মত তথ্য।"
আইন ও নীতি
এই কোর্সের প্রধান লক্ষ্য হচ্ছে ছাত্রদের প্রাথমিক আইনি ধারণা এবং ব্যবসায়িক লেনদেন প্রভাবিত প্রভাবগুলি সম্পর্কে সচেতন করা। এটা ব্যবসার এবং প্রাকৃতিক পরিবেশের মধ্যে গুরুত্বপূর্ণ সম্পর্কগুলির সমালোচনামূলকভাবে পরিচালনা করার একটি গভীর বাস্তব ধারণা তৈরি করে
কোর্সের স্টাডিজের প্রথম অর্ধেক কৌশলগত পরিস্থিতি এবং শিল্পে দৃঢ় অবস্থানের মূল্যায়ন করার জন্য বিশ্লেষণাত্মক সরঞ্জামগুলি কীভাবে ব্যবহার করতে হয় তা শিখুন। গেম তত্ত্ব মডেলিং ভিত্তি কারণে, ছাত্রদের বাস্তব বিশ্বের চ্যালেঞ্জ মোকাবেলা করা এবং apporapriate কর্ম পরিকল্পনা তৈরি করা হবে। কোর্সের দ্বিতীয় অর্ধেক বিভিন্ন পরিচালনসংক্রান্ত শৈলী প্রমাণ এবং দৃঢ় প্রক্রিয়া, সাংগঠনিক পরিবর্তন এবং কর্পোরেট সংস্কৃতি উপর প্রভাব আবিষ্কার আজকের সহযোগিতামূলক ব্যবসা পরিবেশন গঠন.
প্লেসমেন্ট এন্ড ইন্টার্নশীপ
বেশিরভাগ বিশ্ববিদ্যালয়ে ১১ মাসের কর্মসংস্থানের সুযোগ দেওয়া হয় বা বিদেশে পড়াশোনার জন্য চার বছরের ডিগ্রির ব্যবস্থাপনা অধ্যয়নের সুযোগ দেওয়া হয়। ম্যানেজমেন্ট স্টাডিজ প্রোগ্রামের আধিকারিক আপনাকে আপনার ছুটির সময় কাজের অভিজ্ঞতা লাভের সুযোগ বা একটি অসাধারণ ব্যবসায়িক কৌশলগুলি শক্তিশালী করার জন্য একটি স্বল্পমেয়াদী ব্যবস্থাপনা প্রশিক্ষণ প্রোগ্রামে অংশগ্রহণের সুযোগ দেবে। একটি নেতৃস্থানীয় প্রতিষ্ঠানের জন্য কাজ করার অভিজ্ঞতা অমূল্য হতে পারে যেহেতু শিক্ষার্থীরা তাদের ভবিষ্যতের কারিকুরিগুলিতে অবিচ্ছিন্নভাবে পরিবর্তিত ব্যবসা পরিবেশের সাথে মানিয়ে নিতে শক্তিশালী দক্ষতা গড়ে তুলতে সক্ষম করে। শিক্ষার্থী একটি কোম্পানির মধ্যে একটি সমস্যা তদন্ত এবং একটি সম্পূর্ণ গবেষণা প্রতিবেদন উৎপাদন করে দক্ষতা এবং দক্ষতা অর্জন করবে। কর্মসূচি তারা সরাসরি বাজারে সরাসরি যেতে চান, অথবা কর্মজীবন অগ্রগতির জন্য স্নাতক ডিগ্রি অর্জন করতে চান কিনা তা স্পষ্ট নির্দেশিকা দেবে।
কর্মদক্ষতা
আজকের হিংস্র চাকরি বাজারের প্রতিযোগিতার মুখে ভিড় থেকে দাঁড়িয়ে ছাত্রদের জন্য কর্মসংস্থান দক্ষতা প্রদর্শন করা অত্যন্ত গুরুত্বপূর্ণ। বিএমএসের স্নাতকোত্তর হস্তান্তরযোগ্য দক্ষতাগুলির একটি পোর্টফোলিও দিয়ে সজ্জিত হয়ে থাকে যা সকল ক্ষেত্রের নিয়োগকারীর জন্য অনুসন্ধান করে। এর মধ্যে রয়েছে সাধারণ দক্ষতা যেমন ভাল সংগঠিত এবং কার্যকরী যোগাযোগ দক্ষতা থাকা, তবে ব্যবস্থাপনা অধ্যয়নে নির্দিষ্ট নির্দিষ্ট যোগ্যতাগুলি অন্তর্ভুক্ত করে:
কর্মজীবনের দিকনির্দেশনা
"২০০৯ সালে, বিএমসির ৬৫% স্নাতক পূর্ণবয়স্ক কর্মসংস্থানের মধ্যে প্রায় ২২% বাণিজ্যিক, শিল্প ও জনসাধারণ পরিচালন খাতে কাজ করে। অন্যান্যরা স্বাস্থ্যবিষয়ক (১৪.৮%), খুচরা (১৪.৪%) এবং মার্কেটিং (১২.৫%)। "ম্যানেজমেন্ট স্টাডিজ ডিগ্রী ব্যাচেলর একটি বিশাল সংখ্যক পেশায় প্রাসঙ্গিক হবে; বিশেষ করে সমস্ত ব্যবসা সম্পর্কিত সেক্টরে। এই কোর্স একটি কর্মজীবনের জন্য নিখুঁত গেটওয়ে প্রদান করবে:
আরও দেখুন
আজম খান সরকারি কমার্স কলেজ নর্থ ওয়েস্টার্ন বিশ্ববিদ্যালয়, বাংলাদেশ
দ্বারী, দৈলেখ
দ্বারী পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ২২৮৬ জন এবং খানার সংখ্যা ছিল ৩৭৮ টি।
বোকা চাউল
বোকা চাউল নিম্ন আসামে উৎপাদিত হওয়া একপ্রকারের কোমল চাউল। এই চাল রান্না না করে খাওয়ার জন্য ব্যবহার করা যায় বলেই বিশেষ সমাদর লাভ করেছে। কুসুম বা গরম জলে ১০ থেকে ১৫ মিনিট ভিজিয়ে নিলে বা ঠাণ্ডা জলে ৩০ মিনিট ভেজালে এই চাল খাওয়ার জন্য উপযোগী হয়। অসমীয়া লোকেরা বোকা চাউলকে জলখাবার হিসাবে খায়। মাঘ বিহুর এটিই অন্যতম খাদ্য। ২০১৮ সালে এই চাল ভৌগোলিক স্বীকৃতি লাভ করে।
উৎপাদন
নামনি অসমের বিশেষত নলবাড়ি, বরপেটা, গোয়ালপাড়া, কামরূপ, দরং, ধুবুরি, চিরাং, বাক্সা, বঙাইগাঁও, কোকরাঝাড় জেলায় বোকা চাউলের চাষ করা হয়। প্ৰধানত শালি ধান হিসাবে বোকা চাউলের চাষ করা হয়। এই চাষ জুন মাসে আরম্ভ হয় এবং ডিসেম্বর মাসে এই ধান তোলা হয়। ১৭ শতকে মোগলদের সাথে যুদ্ধ করা আহোম সৈন্যের জন্য এটিই আ ছিল দেহের শক্তিদায়ী ইন্ধন।
ভৌগোলিক স্বীকৃতি
২০১৬ সালে নলবারির লটাস প্রগ্ৰেসিভ সেণ্টার এবং গুয়াহাটীর সেণ্টার ফর এনভারমেণ্ট এডুকেশন বোকা চাউলের ভৌগোলিক স্বীকৃতির জন্য আবেদন করেছিল। ২০১৮ সালের আগস্ট মাসে বোকা চাউল ভৌগোলিক স্বীকৃতি লাভ করে।
পুষ্টি এবং ব্যবহার
কুসুম বা গরম জলে ১০ থেকে ১৫ মিনিট ভিজিয়ে নিলে বা ঠাণ্ডা জলে ৩০ মিনিট ভেজালে এই চাল খাওয়ার জন্য উপযোগী হয়। নরম হওয়ার পর দই, কলা, দুধ বা গুড়ের সাথে বোকা চাউল খাওয়া হয়। অসমীয়া লোকেরা বোকা চাউলকে জলখাবার হিসাবে খায়। মাঘ বিহুর এটিই অন্যতম খাদ্য।
গুয়াহাটি বিশ্ববিদ্যালয়য়ের জৈবপ্রযুক্তিবিদ্যা বিভাগ এই চালের ওপর গবেষণা করে এর পুষ্টিতত্ত্বগুলি চিহ্নিত করেছে। তাঁদের গবেষণা অনুসারে, কোমল চাউলে ১০.৭৩ শতাংশ ফাইবার ও ৬.৪ শতাংশ প্রোটিন থাকে এবং এই ধানের প্রজাতিতে মাত্র ৪ থেকে ৫ শতাংশ এমায়লোজ থাকে।
এনসাইক্লোপিডিয়া অফ ইমাম আলী
এনসাইক্লোপিডিয়া অফ ইমাম আলী ইমাম আলীর (শিয়া মতাদর্শের প্রথম ইমাম) অধ্যয়ন সম্পর্কে একটি পার্সিয়ান বিশ্বকোষ যা ১৩ খণ্ডে প্রকাশিত হয়েছিল। এটির প্রধান সম্পাদক হলেন আলী আকবর রাশাদ। এই বিশ্বকোষটি "ইসলামিক গবেষণা ইনস্টিটিউট ফর কালচার অ্যান্ড থট" এর প্রকাশনা সংস্থা প্রকাশ করেছে।
বাহরাম শাহ
মালিকুল আমজাদ বাহরাম শাহ ১১৮২-১২৩০ (৫৭৮-৬২৭ হিজরি) মধ্যে বালবেকের আইয়ুবীয় আমির ছিলেন ।
রাজত্ব
বাহরাম শাহ তার পিতা ফররুখ শাহের স্থলাভিষিক্ত হন বালাবেকের ক্ষুদ্র আমিরাতের শাসক হিসেবে এবং একজন আইয়ুবীয় শাসকের জন্য অস্বাভাবিকভাবে দীর্ঘ রাজত্ব ছিল। ক্রুসেডের সময় বালাবেক ছিল একটি মার্চার ভূমি এবং বাহরাম শাহের প্রধান ভূমিকা ছিল ত্রিপোলি কাউন্টির যেকোনো হুমকির জন্য দ্রুত সামরিক প্রতিক্রিয়া প্রদান করা। সেইসাথে আলেপ্পোর জেনগিদের বিরুদ্ধে বৃহত্তর অভিযানকে সমর্থন করা।
আইয়ুবীয়দের জটিল রাজনৈতিক ও সামরিক জগতে, বর্ধিত পরিবারের সদস্যদের মধ্যে সম্পর্ক এবং স্বতন্ত্র আমিরাত এবং অন্যান্য, ছোট রাজ্যগুলোর মধ্যে সম্পর্ক ছিল অত্যন্ত গুরুত্বপূর্ণ। বাহরাম শাহের দীর্ঘ শাসনের ভিত্তি ছিল তার বৃহত্তর এবং আরও শক্তিশালী প্রতিবেশী দামেস্কের সাথে ঘনিষ্ঠ মৈত্রী। ১২২৮ (৬২৫ হিজরি) এর কোনো এক সময়ে বাহরাম শাহের একজন ছেলে প্রথম আদিলের ছেলে বানিয়াসের আজিজ উসমান এবং বালাবেক গ্যারিসনের কিছু সদস্যের সাথে বাহরামশাহকে অপসারণ করে আজিজ উসমানকে প্রতিস্থাপন করার জন্য ষড়যন্ত্র করে। পরিকল্পনাটি ভালোভাবে বাস্তবায়িত হয়নি এবং বাহরাম শাহ দামেস্কের নাসির দাউদকে সমর্থনের জন্য ডাকতে সক্ষম হন। নাসির আজিজকে প্রত্যাহার করতে এবং বাহরাম শাহ শহরের নিয়ন্ত্রণে থাকতে বাধ্য করেন।
মৃত্যু এবং পরবর্তী ঘটনা
মিশরের সুলতান কামিল এবং দামেস্কের নাসির দাউদের মধ্যে লড়াইয়ের ফলে ১২৩০ সালে বাহরাম শাহের রাজত্বের অবসান ঘটে। আজিজ উসমান বিনিময়ের আশায় এই যুদ্ধে কামিলকে সমর্থন করছিলেন এবং কামিল এবং আশরাফের মধ্যে তেলুল আজ্জুলে একটি চুক্তির মাধ্যমে এই সিদ্ধান্তে পৌঁছেন, নাসির পরাজিত হলে তাকে বালবেক গ্রহণ করতে দেয়া হবে। নাসির আত্মসমর্পণ করলে মিশরীয় সেনাবাহিনী দামেস্কে প্রবেশ করে। কামিল তার ভাই আশরাফকে দামেস্ক প্রদান করেন। বালবেক হেরে যাওয়া নাসিরকে সমর্থন করেছিল। কিন্তু দামেস্কের সিংহাসনে থাকা আশরাফ আজিজকে বাহরামশাহ থেকে বালাবেক নেওয়ার অনুমতি দিতে অস্বীকার করে। এর পরিবর্তে তিনি তার অন্য ভাই সালিহ ইসমাইলকে একটি অভিযানের নেতৃত্ব দিতে এবং বালাবেক দখল করার নির্দেশ দেন।
যদিও বাহরাম শাহ প্রায় অর্ধ শতাব্দী ধরে শাসন করা শহরটি হস্তান্তর করতে অস্বীকার করেছিলেন। শর্ত চাওয়ার সিদ্ধান্ত নেওয়ার আগে বালাবেক দশ মাস ধরে অবরোধ বজায় রেখেছিলেন এবং শেষ পর্যন্ত দামেস্কের কাছে একটি ছোট ব্যক্তিগত সম্পত্তির বিনিময়ে বালবেক ছেড়ে যেতে রাজি হন। এই শর্তে তিনি আশরাফকে বালবেকের নতুন শাসক হিসাবে প্রত্যাহার করে দামেস্কে তার বাসভবনে অবসর নেন। একই বছর পরে তিনি একটি চুরি করা কালি নিয়ে বিবাদে তার নিজের মামলুকদের দ্বারা খুন হন, যা কিছু শাস্তির জন্য প্রতিশোধমূলক আক্রমণ বলে মনে হয়। বাহরাম শাহকে আইয়ুবীদের শ্রেষ্ঠ কবি বলা হয়।
বাহরাম শাহের মৃত্যুর পর তার দুই পুত্র সাঈদ এবং মুজাফ্ফর তাকিউদ্দিনের কেউই তার আমিরাতের উত্তরাধিকারী হননি, যার ফলে এর পর থেকে সালাহুদ্দিনের ভাই নুরুদ্দিন শাহানশাহের বংশধরদের ক্ষমতাগ্রহণ বন্ধ হয়ে যায়। বাহরাম শাহকে অপসারণের পর বালাবেককে প্রথমে আশরাফ, তারপর তার ভাই সালিহ ইসমাইল এবং তারপর কামিলের পুত্র সালিহ আইয়ুব দখলে রাখেন। তারপর দামেস্কের আইয়ুবীয় শাসক নাসির ইউসুফ বালাবেক শাসন করেছিলেন। এর ফলে সংক্ষিপ্তভাবেই আদিলের বংশধরদের থেকে সালাহুদ্দিনের বংশধরে ক্ষমতা ফিরে এসেছিল।
কারাগারগা
কারাগারগা শুধুমাত্র সদস্যদের জন্য ইন্টারনেট ফোরাম, বিটটরেন্ট সনাক্তকরণ, এবং নথি আদান-প্রদান সংরক্ষণাগার ওয়েবসাইট যা প্রাথমিকভাবে অস্পষ্ট বা বিরল বলে বিবেচিত চলচ্চিত্র আদান-প্রদান ও ডাউনলোড করার জন্য ব্যবহৃত হয়। ওয়েবসাইটের সদস্যদের সম্প্রদায় "সারা বিশ্ব থেকে আর্টহাউস, কাল্ট, ক্লাসিক, পরীক্ষামূলক এবং বিরল চলচ্চিত্রগুলির একটি বিশাল সমৃদ্ধ গ্রন্থাগার তৈরি করার জন্য নিবেদিত।" কারাগারগা জনসাধারণের জন্য বন্ধ, এবং শুধুমাত্র সক্রীয় সদস্য হতে আমন্ত্রণ প্রাপ্তির মাধ্যমে প্রবেশযোগ্য।
কারাগারগা ওয়েবসাইটের সংরক্ষণাগারে কয়েক হাজার চলচ্চিত্র রয়েছে, যার মধ্যে অনেকগুলি অধিগ্রহণ বা অন্য উপায়ে দেখার জন্য উপলব্ধ নয়। হলিউড প্রযোজনা বা মূলধারার ব্লকবাস্টার বলে বিবেচিত চলচ্চিত্র আপলোড করার ব্যাপারে ওয়েবসাইটের মডারেটরদের দ্বারা সদস্যদের প্রতি নিষিদ্ধ করা হয়েছে৷ সংরক্ষণাগারে বই, ম্যাগাজিন, অ্যালবাম এবং টেলিভিশন ধারাবাহিকও রয়েছে। শেয়ারিং মিডিয়ার বাইরে, সদস্যরা আগে উপলব্ধ করা হয়নি এমন ভাষায় চলচ্চিত্রের জন্য সাবটাইটেল তৈরি করতেও পরিচিত, যেমন ইরানী পরিচালক সোহরাব শহীদ-সেলেসের বেশ কয়েকটি চলচ্চিত্রের ইংরেজি সাবটাইটেল এই ওয়েবসাইট থেকে করা হয়েছে।
রীতা গঙ্গোপাধ্যায়
রীতা গঙ্গোপাধ্যায় ভারতীয় শাস্ত্রীয় শিল্পকলার এক খ্যাতিমান ব্যক্তিত্ব। তিনি একজন দক্ষ নৃত্যশিল্পী, সংগীতশিল্পী এবং কণ্ঠশিল্পী। তিনি ২০০০ সালে সংগীত নাটক একাদেমি পুরস্কার এবং ২০০৩ সালে পদ্মশ্রী পদকে সম্মানিত হন। তিনি অভিনেত্রী মেঘনা কোঠারির মাতা।
জীবনী
রীতা গঙ্গোপাধ্যায় উত্তর প্রদেশের লখনৌয়ের একটি বাঙালি ব্রাহ্মণ পরিবারে জন্মগ্রহণ করেন। তাঁর বাবার নাম কে. এল. গঙ্গোপাধ্যায়, তিনি একজন সাংবাদিক ছিলেন। তাঁর মাতার নাম মীনা গঙ্গোপাধ্যায়। কে. এল. গঙ্গোপাধ্যায় একজন মুক্তিযোদ্ধা এবং কংগ্রেস দলের সদস্য ছিলেন। ১৯৩৮ সালে জওহরলাল নেহেরু তাঁকে তাঁর প্রতিষ্ঠিত সংবাদপত্র ন্যাশনাল হেরাল্ডের প্রথম সম্পাদক হওয়ার জন্য নির্বাচিত করেন। রীতা লখনৌতেই বড় হয়ে উঠে, কারণ এখানেই পত্রিকাটি প্রতিষ্ঠিত হয়েছিল। তিনি ১২ বছর বয়সে গোপেশ্বর বন্দ্যোপাধ্যায়ের অধীনে রবীন্দ্রসংগীত শিখতে শুরু করেন। পরে তিনি তাঁর বড় বোন গীতা ঘটক সহ বিশ্বভারতী বিশ্ববিদ্যালয়ে ভর্তি হন। কথাকলি ও মণিপুরীর মতো ভারতীয় ধ্রুপদী নৃত্যের উপর অধ্যয়নকালে তাঁরা শিল্পকর্মেও জোর দেন। উপরন্তু তিনি খ্যাতিমান গুরু কুঞ্চু কুরুপ এবং চান্দু পান্নিকরের অধীনে কথাকলিতে আরও পড়াশোনা করেন এবং নিউইয়র্কের মার্থা গ্রাহাম স্কুলে আধুনিক নৃত্যের উপর প্রশিক্ষণ নেন। তিনি রাশিয়ার বোলশোই থিয়েটার সহ বিভিন্ন মঞ্চে তাঁর শৈলী প্রদর্শন করেন এবং ন্যাশনাল স্কুল অফ ড্রামা (এনএসডি) তে নৃত্য অনুষদের সদস্য হিসাবে যোগদান করেন। সেখানে তিনি মুভমেন্ট এবং মাইম এর একটি নতুন কোর্স চালু করেন বলে জানা যায়।  তিনি ত্রিশ বছর এনএসডিতে শিক্ষকতা করেছেন এবং সেখানে তাঁর কার্যকালে তিনি প্রযোজনা এবং পোশাক পরিকল্পনায় অবদান রেখেছিলেন বলে জানা যায়। ধ্রুপদী থিয়েটারের বিকাশ ও ভিক্রিস্থ মাধ্যম মিলনায়তন নির্মাণের প্রচেষ্টার কৃতিত্বও তাঁর। এনএসডির অধীনে তিনি অস্ট্রেলিয়া, ইংল্যান্ড, শ্রীলঙ্কা এবং ইস্রায়েলের মতো অনেক দেশ ভ্রমণ করেনে এবং সেখানে তিনি পরিবেশনা করেন এবং ভারতীয় ধ্রুপদী থিয়েটারের কর্মশালাও করেন।